ছুটির মেজাজে মিমি, বিদেশে নায়িকার অবসর যাপন

কলকাতা: অভিনেত্রী মিমি চক্রবর্তী (Mimi Chakraborty) সুযোগ পেলেই বেরিয়ে পড়েন ঘুরতে। তবে তাঁর ফটোশুটের লুক দেখে সকলেরই যেন মন ভালো হয়ে যায়। মিমি ইন্সটাগ্রামের পেজে বেশ কয়েকটি ছবি পোস্ট করেছেন। বিদেশে অবসর যাপন করছেন নায়িকা।

অভিনেত্রী মিমি চক্রবর্তী মানেই কখনও খোলামেলা পোশাকে আগুন ধরানো ছবি। আবার কখনও সিম্পল পোশাকে রূপবতী হয়ে ওঠার মত ফটোশুট। আগামী পুজোতেই তাঁর বহু প্রতীক্ষিত ছবি ‘রক্তবীজ ২’ মুক্তি। ছবির প্রচারের ব্যস্ততাত শুরুর আগে এক্কেবারে ছুটির মেজাজে ধরা দিলেন মিমি চক্রবর্তী। ছবির টিজার প্রকাশ্যে আসতে তাঁকে বিকিনি লুকে দেখার পর রীতিমতো চমকে গিয়েছেন দর্শক। বেশ কিছুদিন আগেই বন্ধুদের সঙ্গে থাইল্যান্ডে ছুটি কাটিয়ে ফিরেছিলেন মিমি। সেই ছবিও সোশাল মিডিয়ায় তুলে ধরেছিলেন। নিজের বহু প্রতীক্ষিত ছবি ‘রক্তবীজ ২’ রিলিজের আগেই ভেনিসে ঘুরতে গেলেন মিমি (Mimi Chakraborty Travel Venice)। নিজেই সেখানের অলিগলি ঘুরে বেড়ানোর ছবি ও ভিডিয়ো পোস্ট করলেন। এই মুহূর্তে বিদেশে ছুটি কাটাচ্ছেন মিমি। ঘুরে দেখছেন সেখানকার রাজপথ থেকে অলিগলি। সবুজ পোশাকে ছুটির মেজাজে ধরা দিলেন নায়িকা।

ছবিতে সবুজ রঙের সরু ফিতের একটা ব্রালেট টপ পরতে দেখা যাচ্ছে মিমিকে। সুইটহার্ট নেকলাইনের এই টপে বেশ বোল্ড দেখাচ্ছে অভিনেত্রীকে। সবুজের উপর সাদা পাতা পাতা প্রিন্ট করা রয়েছে টপে। এর নীচে পরেছেন একই প্রিন্টের ঢিলা ট্রাউজার্স। এই কো-অর্ড সেটে বেশ বোল্ড, হট দেখাচ্ছে অভিনেত্রীকে। রোদে বেরিয়েছেন বলে মাথায় পরেছেন সাদা টুপি। তখন আবার পনিটেইল করে নিয়েছেন চুলে। আর চোখে রয়েছে কালো সানগ্লাস। পায়ে পরেছেন সাদা স্যান্ডেল। এ ভাবেই ভেনিসের রাস্তায় কখনও পোজ দিয়ে ছবি তুলতে দেখা গেল মিমিকে।আর তাঁর এই ছবি সোশাল মিডিয়ায় দেখে তা রীতিমতো ভালোবাসায় ভরিয়ে দিয়েছেন দর্শক।

View this post on Instagram

A post shared by Mimi chakraborty (@mimichakraborty)